Do Prešova prišli nové stromy a kry, ktoré urobia mesto zelenším. Dreviny sú vysádzané v mesiaci marec na celom území mesta.
V rámci náhradnej výsadby je v mesiaci marec na celom území mesta Prešov postupne vysádzaných 310 kusov drevín a 30 kusov krovín.
Medzi 310 kusmi drevín je aj množstvo krásnych a zaujímavých druhov, ako napríklad Sakura ozdobná 'Kanzan', Dub šarlátový 'Splendens', Sofora japonská či Ľaliovník tulipánokvetý.
Pribudnú však aj známejšie druhy ako Dub letný, Dub zimný, Lipa malolistá 'Rancho', Javor mliečny, Javor poľný, Javor horský, Hrab obyčajný, Pagaštan konský 'Castiva', Lieska turecká, Buk lesný, Jelša lepkavá, Breza previsnutá, Moruša červená, Jarabina vtáčia a Borovica limbová.
Výsadbu v Prešove doplní aj 30 kusov krovín. Vysadená bude Hlohyňa šarlátová – okrasný, stálezelený ker, ktorý dorastá do výšky v priemere dva až tri metre.
Zdroj: presov.sk